Leopoldo I.a Belgikakoa

Leopoldo I.a Belgikakoa (Coburg, Germaniako Erromatar Inperio Santua —gaur egun Alemania—, 1790ko abenduaren 16a - Laeken, Belgika, 1865eko abenduaren 10a) belgikarren erregea izan zen 1831-1865 bitartean. Belgika independentearen lehenbiziko erregea izan zen.

 Bizitza 
Saxonia-Coburg-Saalfeldeko printzea zen, eta Errusiako armadan aritu zen Napoleonen aurkako gerran. 1815ean, ingeles herritartasuna hartu eta Charlotte Ingalaterrako erreginagaiarekin ezkondu zen, baina bi urte geroago hil zitzaion emaztea.

1830eko iraultzan, Belgikako batzarrak hautatu zuen belgikar guztien errege, Joseph Labeauk hala eskatuta, eta errege izendatu zuten 1831n. Belgikaren aldeko saioak egin zituen nazioartean eta aurre egin zion herbeheretarren erasoari. 1832an, Frantziako errege Luis Filiperen arreba Luisa Maria Orleanskoarekin ezkondu zen eta handik aurrera Belgikako independentziaz arduratu zen nagusiki. Barne politikan, katolikoen eta liberalen arteko elkar-ulertzea bultzatu zuen.

 Erreferentziak 

Kategoria:Belgikako monarkak
Kategoria:Alemaniako noblezia
Kategoria:Belgikako luterotarrak
Kategoria:Royal Societyko kideak
Kategoria:Belgikako Saxonia-Coburg eta Gothako etxea
Kategoria:Belgikako hargin beltzak
Kategoria:Erresuma Batuko landa mariskalak
Kategoria:Hargin beltzak